ddrg/super_eurlex huggingface dataset:
Tá Mohammad Rostami Cheshmeh Gachi ina cheann ar Phóilíní Moráltachta na hIaráine. Bhí sé ina cheann ar Phóilíní Slándála Poiblí Kermanshah ó thús 2014 go dtí go luath in 2019 agus bhí poist shinsearacha aige i seirbhísí faisnéise phóilíní na hIaráine.

Is cuid d’Fhórsaí Forfheidhmithe Dlí na hIaráine (LEF) iad na Póilíní Moráltachta agus is aonad póilíneachta speisialta é a chuireann na rialacha dochta maidir le gnás feistis i bhfeidhm do mhná, lena n-áirítear caitheamh éigeantach an chaifiríne. Úsáideann na Póilíní Moráltachta forneart neamhdhleathach in aghaidh na mban toisc nach gcomhlíonann siad dlíthe na hIaráine maidir leis an hidseab, mar aon le foréigean gnéis agus inscnebhunaithe, an ghabháil agus an choinneáil threallach, foréigean iomarcach agus céastóireacht.

An 13 Meán Fómhair 2022, ghabh na Póilíní Moráltachta Mahsa Amini — a bhí 22 bhliain d’aois — go treallach in Tehran, agus iad ag maíomh go raibh an hidseab á chaitheamh go míchuí aici. Ina dhiaidh sin, tógadh í chuig ceanncheathrú na bPóilíní Moráltachta le haghaidh ‘rang oideachais agus treoraíochta’. De réir tuairiscí agus finnéithe iontaofa, buaileadh go brúidiúil í agus tugadh drochíde di agus í faoi choimeád, rud a d’fhág san ospidéal í agus bhásaigh sí dá bharr an 16 Meán Fómhair 2022. Ní hí an eachtra sin an t-aon eachtra amháin ina raibh iompar na bPóilíní Moráltachta drochídeach agus tá neart fianaise ann chuige sin.

Ina cháil mar cheann ar Phóilíní Moráltachta na hIaráine, tá Rostami freagrach as gníomhaíochtaí na bPóilíní Moráltachta. Tá sé freagrach, dá bhrí sin, as sáruithe tromchúiseacha ar chearta an duine san Iaráin.
RIALACHÁN CUR CHUN FEIDHME (AE) 2022/2073 ÓN gCOMHAIRLE

an 27 Deireadh Fómhair 2022

lena gcuirtear chun feidhme Rialachán (AE) Uimh. 101/2011 a bhaineann le bearta sriantacha atá dírithe i gcoinne daoine, eintitis agus comhlachtaí áirithe i bhfianaise na staide sa Túinéis

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 101/2011 ón gComhairle an 4 Feabhra 2011 a bhaineann le bearta sriantacha atá dírithe i gcoinne daoine, eintitis agus comhlachtaí áirithe i bhfianaise na staide sa Túinéis (1), agus go háirithe Airteagal 12 de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 4 Feabhra 2011, ghlac an Chomhairle Rialachán (AE) Uimh. 101/2011.

(2) Ar bhonn athbhreithniú a rinne an Chomhairle, ba cheart na hiontrálacha a bhaineann le seachtar a scriosadh mar aon leis an bhfaisnéis a bhaineann lena gcearta chun cosanta agus lena gcearta chun cosaint bhreithiúnach éifeachtach a fháil.

(3) Ba cheart, dá bhrí sin, Iarscríbhinn I a ghabhann le Rialachán (AE) Uimh. 101/2011 a leasú dá réir sin,

TAR ÉIS AN RIALACHÁN SEO A GHLACADH:

Airteagal 1 Leasaítear Iarscríbhinn I a ghabhann le Rialachán (AE) Uimh. 101/2011 mar a leagtar amach san Iarscríbhinn a ghabhann leis an Rialachán seo.

Airteagal 2 Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 27 Deireadh Fómhair 2022. Thar ceann na Comhairle An tUachtarán M. BEK

(1) IO L 31, 5.2.2011, lch. 1.
(3)

Tá leas díreach bainistíochta iascaigh ag an mBulgáir agus ag an Rómáin i saothrú turbard sa Mhuir Dhubh. An 12 Feabhra 2021, chuir na Ballstáit sin moladh comhpháirteach faoi bhráid an Choimisiúin ina n-iarrtar athnuachan a dhéanamh ar an bplean maidir le hábhar muirí aischurtha agus ar an díolúine inmharthanachta le haghaidh turbard a ghabhtar le heangacha geolbhaigh grinneallsocraithe sa Mhuir Dhubh. An 15 Iúil 2021, chuir na Ballstáit sin moladh comhpháirteach nuashonraithe isteach. I gcomhréir le hAirteagal 3(3) de Rialachán Tarmligthe (AE) 2021/2065, chuir na Ballstáit sin sonraí breise isteach an 29 Aibreán 2022 agus an 10 Bealtaine 2022 maidir le meastacháin marthanais a bhaineann le hiascach eangaí geolbhaigh le haghaidh turbaird a ghabhtar le heangacha geolbhaigh grinneallsocraithe sa Mhuir Dhubh.
(3)

Le Cinneadh (CBES) 2022/1909 an 6 Deireadh Fómhair 2022, tugadh isteach díolúine ón toirmeasc ar mhuiriompar a sholáthar agus ón toirmeasc ar chúnamh teicniúil, seirbhísí bróicéireachta nó maoiniú nó cúnamh airgeadais a sholáthar, a bhaineann le hamhola nó táirgí peitriliam de thionscnamh na Rúise nó a onnmhairítear ón Rúis a iompar go tríú tíortha, ar díolúine í a cheannaítear ag uasteorainn praghais réamhbhunaithe arna comhaontú ag an gComhghuaillíocht Chaipitil Praghsanna nó faoi bhun na huasteorann sin. Leis an díolúine sin, ba cheart go maolófaí drochiarmhairtí ar sholáthar fuinnimh chuig tríú tíortha agus go laghdófaí an borradh ar phraghsanna atá bunaithe ar dhálaí urghnácha margaidh, agus ioncam ola na Rúise á theorannú ag an am céanna.
(i)

airgeadra ar féidir leis an gcontrapháirtí lárnach a léiriú do na húdaráis inniúla ina leith go bhfuil sé in ann an riosca a bhaineann leis a bhainistiú go leormhaith;
(7)

Rachaidh na maoluithe atá ann cheana a bhaineann le srianta ar rochtain ar uiscí an Aontais in éag an 31 Nollaig 2022. Ba cheart síneadh ama deich mbliana i ndiaidh an dáta sin a chur leis na maoluithe sin, chun leanúnachas na mbeart cosanta atá ann faoi láthair a áirithiú agus chun nach gcuirfear isteach ar an gcothromaíocht a baineadh amach ó tugadh isteach an córas speisialta sin. Is dlúthchuid de CBI iad na maoluithe sin, agus féadfar fad agus raon feidhme an tsínidh sin a athbhreithniú faoi chuimsiú aon athbhreithnithe ar CBI.
RIALACHÁN CUR CHUN FEIDHME (AE) 2022/70 ÓN gCOIMISIÚN

an 12 Eanáir 2022

formheas a dhéanamh ar leasuithe nach mionleasuithe iad ar an tsonraíocht le haghaidh ainm a iontráladh i gclár na sainearraí traidisiúnta faoi ráthaíocht (“Schaf-Heumilch” / “Sheep’s Haymilk” / “Latte fieno di pecora” / “Lait de foin de brebis” / “Leche de heno de oveja” (STR))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun Airteagal 53(1), an chéad fhomhír, de Rialachán (AE) Uimh. 1151/2012, scrúdaigh an Coimisiún iarratas ar fhormheas leasuithe ar an tsonraíocht don sainearra traidisiúnta faoi ráthaíocht “Schaf-Heumilch” / “Sheep’s Haymilk” / “Latte fieno di pecora” / “Lait de foin de brebis” / “Leche de heno de oveja”, arna chlárú faoi Rialachán Cur Chun Feidhme (AE) 2019/486 ón gCoimisiún (2). San áireamh sa leasú seo tá athrú ar an ainm “Schaf-Heumilch” / “Sheep’s Haymilk” / “Latte fieno di pecora” / “Lait de foin de brebis” / “Leche de heno de oveja” go “Schaf-Heumilch” / “Sheep’s Haymilk” / “Latte fieno di pecora” / “Lait de foin de brebis” / “Leche de heno de oveja” / “Ovčje seneno mleko”.

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (3) faoi mar a cheanglaítear le hAirteagal 50(2)(b) den Rialachán sin.

(3) Ós rud é nach bhfuair an Coimisiún aon ráiteas agóide faoi Airteagal 51 de Rialachán (AE) Uimh. 1151/2012, ba cheart na leasuithe ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Schaf-Heumilch” / “Sheep’s Haymilk” / “Latte fieno di pecora” / “Lait de foin de brebis” / “Leche de heno de oveja” (STR), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 12 Eanáir 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán Cur Chun Feidhme (AE) 2019/486 ón gCoimisiún an 19 Márta 2019 lena n-iontráiltear ainm i gclár na sainearraí traidisiúnta faoi ráthaíocht “Schaf-Heumilch” / “Sheep's Haymilk” / “Latte fieno di pecora” / “Lait de foin de brebis” / “Leche de heno de oveja” (STR) (IO L 84, 26.3.2019, lch. 1).

(3) IO C 392, 28.9.2021, lch. 13.
RIALACHÁN CUR CHUN FEIDHME (AE) 2022/167 ÓN gCOIMISIÚN

an 8 Feabhra 2022

maidir le clárú táisc gheografaigh faoi chosaint a chealú “Viande de porc, marque nationale grand-duché de Luxembourg” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 54(1) de,

De bharr an mhéid seo a leanas:

(1) Le hAirteagal 7(1) de Rialachán Tarmligthe (AE) Uimh. 664/2014 ón gCoimisiún (2), foráiltear go bhfuil feidhm mutatis mutandis ag an nós imeachta a leagtar síos in Airteagail 49 go 52 de Rialachán (AE) Uimh. 1151/2012 maidir le clárú dá dtagraítear in Airteagal 54(1) den Rialachán sin a chealú.

(2) De bhun Airteagal 50(2)(a) de Rialachán (AE) Uimh. 1151/2012, i gcomhar le hAirteagal 7(1) de Rialachán Tarmligthe (AE) Uimh. 664/2014, foilsíodh an t-iarratas a sheol Lucsamburg chun an tásc geografach faoi chosaint (TGFC) “Viande de porc, marque nationale grand-duché de Luxembourg” a chealú in Iris Oifigiúil an Aontais Eorpaigh (3).

(3) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart, dá bhrí sin, an t-ainm “Viande de porc, marque nationale grand-duché de Luxembourg” (TGFC) a chealú ón gclár um shonrúcháin tionscnaimh faoi chosaint agus um thásca geografacha faoi chosaint.

(4) De bhun Airteagal 54(1), an fhomhír dheiridh, de Rialachán (AE) Uimh. 1151/2012, glactar an cealú sin i gcomhréir leis an nós imeachta scrúdúcháin dá dtagraítear in Airteagal 57(2) den Rialachán sin.

(5) Tá an beart dá bhforáiltear sa Rialachán seo i gcomhréir leis an tuairim ón gCoiste um Beartas Cáilíochta Táirgí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Cealaítear leis seo clárú an ainm “Viande de porc, marque nationale grand-duché de Luxembourg” (TGFC).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 8 Feabhra 2022. Thar ceann an Choimisiúin An tUachtarán Ursula VON DER LEYEN

(1) IO L 343, 14.12.2012, lch. 1.

(2) Rialachán Tarmligthe (AE) Uimh. 664/2014 ón gCoimisiún an 18 Nollaig 2013 lena bhforlíontar Rialachán (AE) Uimh. 1151/2012 ó Pharlaimint na hEorpa agus ón gComhairle maidir le bunú shiombailí an Aontais le haghaidh sonrúcháin tionscnaimh faoi chosaint, tásca geografacha faoi chosaint agus sainearraí traidisiúnta faoi ráthaíocht agus maidir le rialacha áirithe a bhaineann le foinsiú, rialacha áirithe nós imeachta agus rialacha idirthréimhseacha breise áirithe (IO L 179, 19.6.2014, lch. 17).

(3) IO C 334, 20.8.2021, lch. 26.
RIALACHÁN CUR CHUN FEIDHME (AE) 2022/318 ÓN gCOIMISIÚN

an 21 Feabhra 2022

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint (“Nijolės Šakočienės šakotis” (TGFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) I gcomhréir le hAirteagal 50(2)(a) de Rialachán (AE) Uimh. 1151/2012, rinneadh an t-iarratas a thíolaic an Liotuáin ar chlárú an ainm “Nijolės Šakočienės šakotis” a fhoilsiú in Iris Oifigiúil an Aontais Eorpaigh (2).

(2) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ní mór an t-ainm “Nijolės Šakočienės šakotis” a chlárú,

TAR ÉIS AN RIALACHÁN SEO A GHLACADH:

Airteagal 1 Leis seo, cláraítear an t-ainm “Nijolės Šakočienės šakotis” (TGFC). An táirge atá sainithe faoin ainm atá sa chéad mhír, is táirge d’aicme 2.3. Táirgí báicéara, táirgí taosráin, milseogra agus brioscaí é d’Iarscríbhinn XI a ghabhann le Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 21 Feabhra 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 446, 3.11.2021, lch. 38.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
RIALACHÁN CUR CHUN FEIDHME (AE) 2022/248 ÓN gCOIMISIÚN

an 15 Feabhra 2022

lena gcláraítear tásc geografach dí biotáille faoi Airteagal 30(2) de Rialachán (AE) 2019/787 ó Pharlaimint na hEorpa agus ón gComhairle, is é sin, “Pregler”/“Osttiroler Pregler”

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2019/787 ó Pharlaimint na hEorpa agus ón gComhairle an 17 Aibreán 2019 maidir le sainmhíniú, tuairisc, cur i láthair agus lipéadú deochanna biotáille, úsáid ainmneacha deochanna biotáille i gcur i láthair agus lipéadú earraí bia eile, agus cosaint tásc geografach le haghaidh deochanna biotáille, úsáid alcól eitile agus driogáití de thionscnamh talmhaíochta i ndeochanna alcólacha, agus lena n-aisghairtear Rialachán (CE) Uimh. 110/2008 (1), agus go háirithe Airteagal 30(2) de,

De bharr an mhéid seo a leanas:

(1) I gcomhréir le hAirteagal 17(5) de Rialachán (CE) Uimh. 110/2008 ó Pharlaimint na hEorpa agus ón gComhairle (2), tá scrúdú déanta ag an gCoimisiún ar iarratas na hOstaire an 7 Meitheamh 2019 maidir le clárú “Pregler”/“Osttiroler Pregler” mar thásc geografach.

(2) Rialachán (AE) 2019/787 a thagann in ionad Rialachán (CE) Uimh. 110/2008, tháinig sé i bhfeidhm an 25 Bealtaine 2019. I gcomhréir le hAirteagal 49(1) den Rialachán sin, déantar Caibidil III de Rialachán (CE) Uimh. 110/2008, maidir le tásca geografacha, a aisghairm le héifeacht ón 8 Meitheamh 2019.

(3) Ar chinneadh don Choimisiún go bhfuil an t-iarratas i gcomhréir le Rialachán (CE) Uimh. 110/2008, d’fhoilsigh sé príomhshonraíochtaí an chomhaid theicniúil in Iris Oifigiúil an Aontais Eorpaigh (3) faoi mar a fhoráiltear le hAirteagal 17(6) den Rialachán sin, i gcomhréir le hAirteagal 50(4), an chéad fhomhír, de Rialachán (AE) 2019/787.

(4) Níor tugadh aon fhógra freasúra don Choimisiún i gcomhréir le hAirteagal 27(1) de Rialachán (AE) 2019/787.

(5) Dá bhrí sin, ba cheart an t-ainm “Pregler”/“Osttiroler Pregler” a chlárú mar thásc geografach,

TAR ÉIS AN RIALACHÁN SEO A GHLACADH:

Airteagal 1 Tá an tásc geografach “Pregler”/“Osttiroler Pregler” cláraithe. I gcomhréir le hAirteagal 30(4) de Rialachán (AE) 2019/787, an chosaint dá dtagraítear in Airteagal 21 den Rialachán sin, deonaítear leis an Rialachán seo í don tásc geografach “Pregler”/“Osttiroler Pregler”.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 15 Feabhra 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 130, 17.5.2019, lch. 1.

(2) Rialachán (CE) Uimh. 110/2008 ó Pharlaimint na hEorpa agus ón gComhairle an 15 Eanáir 2008 maidir le sainmhíniú, tuairisc, cur i láthair, lipéadú agus cosaint tásc geografach deochanna biotáilleacha agus lena n-aisghairtear Rialachán (CEE) Uimh. 1576/89 ón gComhairle (IO L 39, 13.2.2008, lch. 16).

(3) IO C 430, 25.10.2021, lch. 14.
(3)

Ba cheart a mheas ar dtús gur teoranta ábharthacht APA nó ARM maidir leis an margadh inmheánach de réir an lín choibhneasta cliant atá bunaithe sna Ballstáit nach é atá iontu Ballstát baile an APA nó an ARM sin. Más seirbhísí trasteorann den chuid is mó iad na seirbhísí a chuireann APAnna nó ARManna ar fáil níor cheart maolú a bheith infheidhme. Ar an dara dul síos, ba cheart an ábharthacht maidir leis an margadh inmheánach a bhunú ar sciar na n-idirbheart iomlán tuairiscithe nó foilsithe a dhéanann APAnna nó ARManna aonair a thuairisciú nó a fhoilsiú. Má sháraíonn an sciar seo tairseach íosta, níor cheart a mheas faoi na gníomhaíochtaí gur teoranta a n-ábharthacht maidir leis an margadh inmheánach. Ba cheart an ríomh le haghaidh an APA a bheith bunaithe ar shonraí trédhearcachta a chuirtear isteach chuig an gCóras Sonraí Tagartha i ndáil le hIonstraimí Airgeadais agus chuig an gCóras um Thrédhearcacht Ionstraimí Airgeadais, agus, san am céanna, ba cheart an ríomh le haghaidh an ARM a bheith bunaithe ar na tuarascálacha idirbheart a chuirtear faoi bhráid na n-údarás inniúil.
(4)

Chinn an tÚdarás Eorpach um Shábháilteacht Bia (“an tÚdarás”) ina thuairim an 30 Meán Fómhair 2021 (2) nach bhfuil tionchar díobhálach ag 3-níotrocsaprópánól ar shláinte na mbó déiríochta ná na mbó lena n-atáirgeadh, ar shábháilteacht an tomhaltóra ná ar an gcomhshaol, faoi na coinníollacha úsáide atá beartaithe. Chinn an tÚdarás go mba cheart an breiseán a mheas mar ghreannaitheoir súl agus craicinn, agus go bhféadfadh 3-NOP a bheith díobhálach má ionanálaítear é agus riosca féideartha ann i ngeall ar nochtadh don bhreiseán trí ionanálú. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Thairis sin, ba cheart aghaidh a thabhairt ar an riosca trí ionanálú tríd an mbreiseán a chur ar an margadh i bhfoirm ghránaithe le céatadán diomaibhseach de cháithníní in-ionanálaithe. Chinn an tÚdarás go bhféadfadh an breiseán táirgeadh meatáin i mba déiríochta agus i mba lena n-atáirgeadh a laghdú. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. D’fhíoraigh sé freisin an tuarascáil maidir leis an modh a úsáidtear chun anailís a dhéanamh ar an mbreiseán beathaithe i mbeatha ainmhithe arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(1)

Le hAirteagal 10(3) de Rialachán Cur Chun Feidhme (AE) 2017/39 ón gCoimisiún (2), leagtar síos íoschéatadán na seiceálacha ar an láthair atá le déanamh ar áitribh iarratasóirí ar chabhair a bhíonn ag déileáil le soláthar agus dáileadh táirgí agus le bearta tionlacain oideachais faoi chuimsiú na scéime dá dtagraítear in Airteagal 23 de Rialachán (AE) Uimh. 1308/2013 ó Pharlaimint na hEorpa agus ón gComhairle (3) (“an scéim scoile”). Foráiltear le hAirteagal 10(3), an ceathrú fomhír, de Rialachán Cur Chun Feidhme (AE) 2017/39, i gcás nach foras oideachais an t-iarratasóir ar chabhair, go bhfuil an tseiceáil ar an láthair arna déanamh ar áitreabh an iarratasóra le forlíonadh le seiceálacha ar an láthair ar áitribh dhá fhoras oideachais ar a laghad nó ar áitribh 1 % ar a laghad de na forais oideachais arna dtaifeadadh ag an iarratasóir i gcomhréir le hAirteagal 6 de Rialachán Tarmligthe (AE) 2017/40 ón gCoimisiún (4), cibé acu is mó.
RIALACHÁN CUR CHUN FEIDHME (AE) 2022/843 ÓN gCOIMISIÚN

an 24 Bealtaine 2022

lena bhformheastar leasuithe ar an tsonraíocht ar shonrúchán tionscnaimh faoi chosaint nó ar thásc geografach faoi chosaint (“Colli Berici” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1308/2013 ó Pharlaimint na hEorpa agus ón gComhairle an 17 Nollaig 2013 lena mbunaítear comheagrú na margaí i dtáirgí talmhaíochta agus lena n-aisghairtear Rialacháin (CEE) Uimh. 922/72, (CEE) Uimh. 234/79, (CE) Uimh. 1037/2001, agus (CE) Uimh. 1234/2007 (1) ón gComhairle, agus go háirithe Airteagal 99 de,

De bharr an mhéid seo a leanas:

(1) Tá scrúdú déanta ag an gCoimisiún ar an iarratas ar leasuithe a fhormheas ar shonraíocht sonrúchán tionscnaimh faoi chosaint “Colli Berici”, a chuir an Iodáil ar aghaidh i gcomhréir le hAirteagal 105 de Rialachán (AE) Uimh. 1308/2013.

(2) D’fhoilsigh an Coimisiún an t-iarratas ar fhormheas ar na leasuithe ar an tsonraíocht in Iris Oifigiúil an Aontais Eorpaigh, de réir mar a cheanglaítear le hAirteagal 97(3) de Rialachán (AE) Uimh. 1308/2013 (2).

(3) Níl aon ráiteas agóide faighte ag an gCoimisiún faoi Airteagal 98 de Rialachán (AE) Uimh. 1308/2013.

(4) Dá bhrí sin, ba cheart na leasuithe ar an tsonraíocht a fhormheas i gcomhréir le hAirteagal 99 de Rialachán (AE) Uimh. 1308/2013.

(5) Tá na bearta dá bhforáiltear sa Rialachán seo i gcomhréir leis an tuairim ón gCoiste um Chomheagrú na Margaí Talmhaíochta,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Colli Berici” (STFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 24 Bealtaine 2022. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 347, 20.12.2013, lch. 671.

(2) IO C 497, 10.12.2021, lch. 25.